6. december 2019

**Stærkt hold klar til DM i Skills 2020**

**Tenna, Lotte, Maibritt og Axel går alle på Tradium og stiller op til DM i Skills i København.**

For frisøreleverne Tenna Bloch Petersen og Lotte Cecilie Christensen er det for begge konkurrenceelementet der trækker til DM i Skills. Her skal de demonstrere deres håndværksmæssige evner foran tusinder af tilskuere, når DM-finalen i Skills løber af stablen 16. – 18. januar 2020 i København i Bella Center.

-Det styrker os, når vi skal til svendeprøve. Man har prøvet at arbejde på tid og man har prøvet alle de her ting, så man får lidt mere erfaring at tage med, angiver Tenna som grunden til at deltage i Skills. Tenna er i lære ved PARK By studie rørbæk og Lotte har sin læreplads hos A+ INTERCOIFFURE.

Frisørerne får selskab af Axel Lundorff, der er i lære som smed og skal deltage ved DM i Skills for anden gang. Dermed bibringer han masser af viden og værdifuld erfaring.

-Man er lidt mindre nervøs. Jeg kunne mærke jeg var lidt mere rolig til regionsmesterskabet forklarer Axel der til daglig er i lære ved Værum Stålindustri.

**Elsker rådgivning af kunder**

Maibritt Kraul Møllegaard er elev ved thansen og skal deltage til skills for første gang. Hun elsker at snakke med folk og rådgive om de rigtige løsninger. Hendes butikschef og kollegaer er samtidigt yderst støttende i forhold til hendes deltagelse i finalen i Skills.

-Jeg har en butikschef der gør alt for at jeg kan deltage og være med til de forskellige events og samtidig giver gode råd og vejledning, fortæller Maibritt der som en del af konkurrencen i København, blandt andet skal præsentere foran et publikum.

Generelt er deltagerne på og derfor er det en klar fordel, at humøret og holdånden er super god iblandt deltagerne. På den måde kan de unge også få en masse nye kontakter med hjem. For netop det at skabe nye forbindelser og venskaber, er også en enorm vigtig del af DM i Skills.

-Det er som en festival for erhvervsskoler. Man lærer hinanden at kende på tværs og skaber nye forbindelser, forklarer Trine Fage Krogh, der er Uddannelsesleder på Tradium Retail & Management, som er afdelingen der står for Maibritts skoleforløb.

**Note til pressen**

Du skal være velkommen til at kontakte vores deltagere for uddybende spørgsmål, reportager osv. Kontakten kan ske igennem de følgende undervisere m.v.

**Frisør:**

Luna Bergmann Winkler

lbw@tradium.dk

**Retail (thansen):**

Trine Fage Krogh

tkr@tradium.dk

**Smed:**

Mikael Kejlstrup

mkn@tradium.dk

**Pressekontakt**

Ulrik Burhøj Jepsen

Kommunikatør

ubj@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 460 medarbejdere og underviser 2.900 årselever på syv adresser i Randers, Hobro og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk